[image: R:\1_Graphics&Web\Court_Graphic_Charter\2013\ECHR_Stationery\Documents_and_Letters\Cover_Pages_And_Docs\White_600_dpi\ECHR_CoverpageCS61_ECHR_Coverpage_Header_Black.png]



GJYKATA EVROPIANE E TË DREJTAVE TË NJERIUT 
SEKSIONI I TRETË

VENDIM

Kërkesa nr. 29264/16
Piro KUKO kundër Shqipërisë
dhe 3 kërkesa të tjera
(shihni tabelën bashkëngjitur)

Gjykata Evropiane e të Drejtave të Njeriut (Seksioni i Tretë), e mbledhur më 13 qershor 2024 si Komitet i përbërë nga:
Peeter Roosma, President,
Andreas Zünd,
Oddný Mjöll Arnardóttir, gjyqtarë,
dhe Viktoriya Maradudina, zëvendëskancelare në detyrë e Seksionit,
Duke pasur parasysh kërkesat e mësipërme të depozituara në datat e ndryshme të treguara në tabelën bashkëngjitur,
Duke pasur parasysh deklaratat e paraqitura nga Qeveria e paditur ku Gjykatës i kërkohet të çregjistrojë kërkesat nga lista e çështjeve,
Pas diskutimit, vendosi si më poshtë:
FAKTE DHE PROCEDURA
Lista e kërkuesve jepet në tabelën bashkëngjitur.
Ankimet e kërkuesve sipas paragrafit 1 të nenit 6 të Konventës në lidhje me tejkalimin e kohëzgjatjes së procesit civil i janë komunikuar qeverisë shqiptare (“Qeveria”).
LEGJISLACIONI
Duke pasur parasysh objektin e ngjashëm të kërkesave, Gjykata e sheh të përshtatshme t’i shqyrtojë ato së bashku në një vendim të vetëm.
Pas komunikimit të çështjeve, Qeveria informoi Gjykatën që ajo propozonte të bënte një deklaratë të njëanshme me qëllim zgjidhjen e problemeve të ngritura në këto ankime. Më tej, ajo i kërkoi Gjykatës të çregjistronte kërkesën në përputhje me nenin 37 të Konventës.
[bookmark: _GoBack]Qeveria pranoi tejkalimin e kohëzgjatjes së procesit civil. Ajo u ofrua që t’i paguajë kërkuesve shumat e detajuara në tabelën bashkëngjitur dhe ftoi Gjykatën të çregjistrojë kërkesat nga lista e çështjeve në përputhje me paragrafin 1(c) të nenit 37 të Konventës. Shumat duhet të konvertohen në monedhën e Shtetit të paditur me kursin e këmbimit të datës së pagesës dhe duhet të paguhen brenda tre muajve nga data e njoftimit të vendimit të Gjykatës. Në rast të mospagimit të këtyre shumave brenda periudhës tremujore të lartpërmendur, Qeveria merr përsipër të paguajë një interes të thjeshtë nga mbarimi i kësaj periudhe deri në momentin e shlyerjes, me një normë të barabartë me normën e marxhinale të kreditimit të Bankës Qendrore Evropiane gjatë periudhës së mospagimit plus tre pikë përqindje.
Pagesa do të përbëjë zgjidhjen përfundimtare të çështjeve.
Kërkuesve ju dërguan kushtet e deklaratave të njëanshme të Qeverisë disa javë përpara datës së këtij vendimi. Gjykata nuk ka marrë përgjigje nga kërkuesit për pranimin e kushteve të deklaratave së njëanshme.
Gjykata vëren që neni 37 § 1 (c) e mundëson çregjistrimin e një çështjeje nga lista e saj:
“... për çdo arsye tjetër që, sipas Gjykatës, nuk justifikon vazhdimin e shqyrtimit të kërkesës”.
Kështu, ajo mund të çregjistrojë kërkesën sipas nenit 37 § 1 (c) bazuar në një deklaratë të njëanshme nga një Qeveri e paditur edhe nëse kërkuesit dëshirojnë vazhdimin e shqyrtimit të çështjes (shihni në veçanti, Tahsin Acar kundër Turqisë vendimi (kundërshtime paraprake) [DHM], nr. 26307/95, §§ 75‑77, GJEDNJ 2003-VI).
Gjykata ka krijuar praktikë gjyqësore të qartë dhe të gjerë në lidhje me ankimet për tejkalimin e kohëzgjatjes së proceseve civile (shihni për shembull, Luli dhe të tjerë kundër Shqipërisë, nr. 64480/09 dhe 5 të tjera, 1 prill 2014, dhe Mishgjoni kundër Shqipërisë, nr. 18381/05, 7 dhjetor 2010).
Duke pasur parasysh pranimet që përmban deklarata e Qeverisë, si edhe shumën e propozuar të kompensimit – që është në përputhje me shumat e dhëna në çështje të ngjashme – Gjykata vlerëson që nuk justifikohet më tej vazhdimi i shqyrtimit të kërkesave (neni 37 § 1 (c)).
Nisur nga vlerësimet e mësipërme, Gjykata është e bindur që respektimi i të drejtave të njeriut siç përcaktohet në Konventë dhe protokollet e saj nuk kërkon që ajo të vazhdojë të shqyrtojë kërkesat (neni 37 § 1 in fine).
Në përfundim, Gjykata thekson që nëse Qeveria nuk përmbush kushtet e deklaratës së saj të njëanshme, kërkesat mund të futen përsëri në listë në përputhje me paragrafin 2 të nenit 37 të Konventës (shihni Josipović kundër Serbisë (vendim), nr. 18369/07, 4 mars 2008).
Nisur nga sa më sipër, është me vend që çështja të çregjistrohet nga lista.
Për këto arsye, Gjykata, unanimisht,
vendos të bashkojë kërkesat;
mban parasysh kushtet e deklaratave të Qeverisë së paditur dhe të rregullimeve për të siguruar përmbushjen e angazhimeve të përmendura në to;
vendos të çregjistrojë kërkesat nga lista e saj e çështjeve në përputhje me nenin 37 § 1 (c) të Konventës.
Bërë në gjuhën angleze dhe njoftuar me shkrim më 4 korrik 2024.

	Viktoriya Maradudina
	Peeter Roosma

	ZËVENDËSKANCELARE 
NË DETYRË
	PRESIDENT



SHTOJCË
Lista e kërkesave që paraqesin ankimet sipas paragrafit 1 të nenit 6 të Konventës
(Tejkalimi i kohëzgjatjes së procesit civil)
	[bookmark: WECLListStart][bookmark: TableStart]Nr.
	Kërkesa nr.
Data e paraqitjes
	Emri i kërkuesit
Viti i lindjes
	Emri dhe vendndodhja e përfaqësuesit
	Data e marrjes së deklaratës së Qeverisë
	Data e marrjes së komenteve të kërkuesve, nëse ka
	Shuma e caktuar për dëmin jo pasuror dhe kosto dhe shpenzime
për kërkues
(në euro)[footnoteRef:2] [2:  Plus çdo taksë që mund t’u ngarkohet kërkuesve.] 


	1
	29264/16
15.6.2016
	Piro KUKO
1948
	

	15.9.2023
	31.10.2023
	1.000

	2
	56999/16
26.9.2016
	Levent BREGU
1977
	Bregu Marjana
Berat
	15.9.2023
	-
	3.000

	3
	547/17
20.12.2016
	Keti ZGURI
1964
	

	15.9.2023
	-
	1.200

	4
	37653/18
23.7.2018
	Sokol CUKANI
1972
	Meneri Suela
Tiranë
	15.9.2023
	-
	1.000

